Circulație îngreunată la metrou, miercuri dimineață: O femeie a ajuns sub o garnitură.
O femeie a ajuns sub o garnitură de metrou, iar traficul a fost blocat miercuri dimineață pe linia din staţia Unirii din Bucureşti. Potrivit primelor informaţii, femeia este în viaţă.
Autorităţile spun că incidentul a fost anunţat prin apel 112 în jurul orei 09.15.Se pare că femeia s-a aruncat în faţa trenului, dar anchetatorii analizează şi varianta unui accident.La faţa locului s-au deplasat, de urgenţă, poliţişti şi echipe de salvatori. Se pare că victima este conştientă şi cooperează cu salvatorii.Anchetatorii fac verificări în vederea stabilirii condiţiilor în care s-a produs evenimentul.Metrorex informează că miercuri, începând cu 09:09, circulaţia trenurilor se desfăşoară cu dificultate din cauza unei posibile tentative de suicid la staţia de metrou Piaţa Unirii 1.Circulaţia trenurilor de metrou se desfăşoară în sistem pendula între staţiile Timpuri Noi –Eroilor şi Eroilor – Petrache Poenaru.